## Rješenje Ustavnog suda Republike Hrvatske broj U-III-97/1994. od 11. svibnja 1994.

### NN 42/1994 (27.5.1994.), Rješenje Ustavnog suda Republike Hrvatske broj U-III-97/1994. od 11. svibnja 1994.

# USTAVNI SUD REPUBLIKE HRVATSKE

Ustavni sud Republike Hrvatske povodom ustavne tužbe M P. iz D. koju
zastupa R.B. odvjetnik iz D. na sjednici održanoj 11. svibnja 1994. u sastavu
Jadranka Crnića predsjednika Ustavnog suda Republike Hrvatske te
sudaca ustavnog suda Republike Hrvatske Zdravka Bartovčaka, dr.
Nikole Filipovića, Ante Jelavića, mr. Vojislava Kučekovića,
mr. Hrvoja Momčinloviča, Ivana Marijana Severinca i Mladena
Žuvele donio je

## RJEŠENJE

I.

Ustavna tužba se odbacuje.

II.

Zaštitu svojih prava glede primitka u državljanstvo Republike Hrvatske
M. P. ima pravo tražiti stavljanjem prijedloga za izmjenu rješenja Ministarstva
unutarnjih poslova Republike Hrvatske od 18. studenog 1992. godine broj
511-01-43-UP/I-18001/10174/1-92, primjenom odredbi Zakona o općem
upravnom postupku o ponavljanju postupka u rokovima određenim u članku
23. stavak 3. Ustavnog zakona o Ustavnom sudu Republike Hrvatske.

III.

Ovo rješenje objavit će se u "Narodnim novinama..

Obrazloženje

Pravodobnom ustavnom tužbom M. P. tvrdi da su joj rješenjem Ministarstva
unutarnjih poslova navedenim u točci II. izreke i presudom Upravnog
suda Republike Hrvatske od 10. lipnja 1993. broj Us-894/93 povrijedena
Ustavom Republike Hrvatske zajamčena prava na jednakost pred zakonom
(članak 19. stavak 2) i jednakost pred sudovima i drugim drevnim
i inim tijelima koja imaju javne ovlasti (članak 26.) budući
joj je odbijen zahtjev za primitak u državljanstvo Republike Hrvatske a
da za to u spomenutom rješenju nisu navedeni razlozi primjenom odredbi
članka 26. stavka 3. Zakona o hrvatskom državljanstvu. Ustavna tužba
u ovom slučaju nije dopuštena.

Odlukom Ustavnog suda Republike Hrvatske od 8. prosinca 1993. godine
broj U/I-206/92 koja je objavljena u "Narodnim novinama" broj
113/93 od 21. prosinca 1993. godine ukinuta je odredba članka 26.
stavka 3. Zakona o hrvatskom državljanstvu ("Narodne novine",
broj 3/91 i 26/92). Rješenje Ministarstva unutarnjih poslova navedeno u
točci II. izreke postalo je pravomoćno 7. siječnja
1994. godine dakle poslije objave spomenute odluke Ustavnog suda Republike
Hrvatske. Navedene činjenice kao i činjenice da je ustavna
tužba podnijeta 5. veljače 1994. godine, dakle nakon objavljivanja
već spomenute odluke Ustavnog suda Republike Hrvatske o ukidanju
članka 26. stavka 3. Zakona o hrvatskom državIjanstvu. upućuju
na primjenu članka 23. stavka 2. i 3. Ustavnog zakona o Ustavnom
sudu Republike Hrvatske ("Narodne novine", broj 13/91). Ovo iz
razloga što ta zakonska odredba propisuje da svatko kome je povrijeđeno
pravo pravomoćnim pojedinačnim aktom, donijetim na osnovu
ukinutog zakona, ima pravo tražiti od nadležnog tijela izmjenu tog pojedinačnog
akta odgovarajućom primjenom odredaba o ponavljanju postupka. Okolnost
da je Upravni sud Republike Hrvatske naprijed navedenom presudom utvrdio
i naveo razloge zbog kojih je odbijen zahtjev podnositeljice ustavne tužbe
za prijem u hrvatsko državljanstvo (nepoznavanje latiničnog pisma
- članak 8. stavak 1. točka 4. Zakona o hrvatskom državljanstvu)
ne može izmijeniti izloženi stav budući je taj sud prema odredbama
članka 39. stavak 1. Zakona o upravnim sporovima trebao riješiti
spor na podlozi činjenica koje su utvrdene u upravnom postupku,
a upravo te činjenice nisu u osporenom rješenju navedene. Upravni
sud Republike Hrvatske može, doduše, i sam utvrditi činjenično
stanje ali pod pretpostavkama i u postupku predvidenim odredbama članka
39. stavaka 3. i 4. Zakona o upravnim sporovima - koje u konkretnom slučaju
nisu primijenjene.

Zbog svega izloženog trebalo je riješiti kao u izreci jer se zaštita
povrijedenih ustavnih prava ostvaruje u konkretnom slučaju primjenom
orIredbi članka 23. stavka 2. i 3. Ustavnog zakona o Ustavnom sudu
Republike Hrvatske a ne ustavnom tužbom. Točka III. izreke temelji
se na članku 20. stavka 1. Ustavnog zakona o Ustavnom sudu Republike
Hrvatske ("Narodne novine". br. 13/91).

Broj : U-III-97/1994.

Zagreb, 11. svibnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 42/1994-757